b'\n_START_ARTICLE_\nErkonpuisto\n_START_PARAGRAPH_\nErkonpuisto on Lahden kaupungin keskustassa sijaitseva puisto. Se on nimetty suomalaisen runoilija Juhana Heikki Erkon (1849\xe2\x80\x931906) mukaan. Puistossa on aidattu leikkipuisto ja nelj\xc3\xa4 veistosta. Veistokset ovat Essi Renvallin J. H. Erkon muistomerkki (paljastettu 1956), Jussi M\xc3\xa4ntysen Hirvi-veistos (1955) ja Emil Wikstr\xc3\xb6min Mikael Agricolan muistomerkki vuodelta 1953. Puiston etel\xc3\xa4p\xc3\xa4\xc3\xa4ss\xc3\xa4 on Veikko Lepp\xc3\xa4sen J. K. Paasikiven patsas (1961)._NEWLINE_Vapun aattona lahtelaiset opiskelijat lakittavat Hirvi-veistoksen.'